

Združenie kresťanských fotografov Človek a Viera hľadá nových fotografov

Od roku 2019 pôsobíme na Slovensku a dnes máme viac ako 50 fotografov v 6 diecézach. Spravujeme druhú najväčšiu databázu fotografií s kresťanskou tematikou na svete – aktuálne náš web ponúka viac ako 1 000 000 fotiek, ktoré sú určené aj pre Vás.

Iste poznáte vo svojej farnosti fotografov, ktorí dokumentujú dianie práve vo vašej farnosti. Prosím, povzbuďte ich a nasmerujte ku nám. Majú možnosť byť súčasťou nášho združenia, evanjelizovať obrazom a fotograficky sa rozvíjať. Skúsenosti fotografa nie sú pre nás rozhodujúce. Dôležité je mať vlastný fotoaparát a srdce otvorené pre službu.

V októbri 2026 budeme organizovať fotografický workshop pre fotografov, so zameraním na diskrétne správanie počas liturgie. Ďalej pravidelne organizujeme pre našich členov tematické duchovné obnovy.

Pre Vás, kňazov, ponúkame: výstavy veľkoformátových fotografií, fotografovanie udalostí vo vašej farnosti a možnosť použitia fotografií z našej databázy.

Prosíme o zdieľanie našich plagátov a oznamov vo vašich farnostiach.

Sme otvorení ďalšej spolupráci a radi uvítame nové nápady na zlepšenie našej služby či propagácie.

